SKRIFTLIG FORESPOERGSEL E-1354/97 af Spalato Belleré (NI) til Kommissionen (21. april 1997)

Om: Liberalisering af lufttransport i EU

Med liberaliseringen af lufttransport i Den Europaeiske Union pr. 1. april 1997 kan ethvert luftfartsselskab fra en medlemsstat beflyve interne ruter i en anden medlemsstat, hvilket er ensbetydende med en definitiv anerkendelse af det europaeiske luftrums enhedskarakter og den heraf foelgende konkurrence, isaer med hensyn til takster.

Kan Kommissionen oplyse, hvilke luftsikkerhedsstandarder der skal overholdes, og hvilke begraensninger der vil blive fastlagt for at sikre de noedvendige tekniske betingelser?

Svar afgivet paa Kommissionens vegne af Neil Kinnock (27. maj 1997)

Kommissionen er enig i, at man i det liberaliserede indre lufttransportmarked maa vaere opmaerksom paa harmonisering af tekniske og sociale faktorer for at sikre loyal konkurrence og opretholdelse af et hoejt sikkerhedsniveau.

Kommissionen foreslog derfor i 1990 - og Raadet vedtog i 1991 - Raadets forordning ((Forordning 3922/91/EOEF af 16.12.1991, EFT L 373 af 31.12.1991. )) om harmonisering af tekniske krav og administrative procedurer inden for civil luftfart med henblik paa at etablere det noedvendige faelles retsgrundlag for lovgivning inden for luftfartssikkerhed med anvendelse af saa meget som muligt af det arbejde, der var blevet udfoert af den organisation, der var blevet oprettet af de europaeiske civile luftfartsmyndigheder, the Joint Aviation Authorities (JAA).

En raekke bestemmelser om luftdygtighed og flyvedligeholdelse er allerede blevet indfoert i EF-ret ved hjaelp af dette instrument, og Kommissionen er ved at behandle yderligere bestemmelser, som er blevet vdtaget for nylig, om certificering af luftfartselskaber og udstedelse af certifikater til flybesaetningen. Kommissionen har ogsaa udarbejdet, og Raadet har vedtaget, Raadets direktiv ((Direktiv 94/56/EOEF af 21.11.1994, EFT L 319 af 12.12.1994. )) om fastlaeggelse af grundlaeggende principper for undersoegelse af flyhavarier og flyhaendelser inden for civil luftfart. Dette goer det obligatorisk for medlemsstaterne at undersoege flyhavarier og alvorlige haendelser og at samarbejde ved udarbejdelsen af konklusioner, saa det bliver muligt at traeffe alle hensigtsmaessige foranstaltninger for at undgaa gentagelser.

Kommissionen er ogsaa ved at udarbejde et system til indberetning og behandling af haendelser med henblik paa saa vidt muligt at forebygge ulykker. Kommissionen erkendte i sin meddelelse ((SEK(96) 1083 endelig udg. )), hvori den definerede en strategi til forbedring af luftsikkerhed i EF, at disse foranstaltninger ikke var tilstraekkelige, hvis man ikke goer noget for at sikre effektiv og ensartet gennemfoerelse. Det foreslaas derfor, at der oprettes en europaeisk luftfartssikkerhedsmyndighed, som skal have ansvaret for at fastsaette bestemmelser om luftfartssikkerhed i hele Europa. Kommissionen har ogsaa forelagt Raadet en henstilling, ledsaget af et forhandlingsmandat, som bemyndiger den til at forhandle oprettelse af en international organisation, som skal spille denne rolle paa vegne af EF, dets medlemsstater og alle andre europaeiske lande, som oensker at tilslutte sig organisationen.